Fetty Dzul

Fetty Dzul (lahir Fatimah Abd Rahim; 15 Februari 1951 – 18 November 2021) merupakan seorang pelakon wanita Malaysia. Sepanjang kerjaya lakonannya selama 4 dekad, beliau dikenali kerana sering tampil dengan watak jahat dalam drama dan filem. Beliau juga sering menghiasi akhbar dan majalah pada era 1970-an dan 1980-an.

Kerjaya 
Fetty memulakan kerjaya awalnya sebagai kakitangan kerajaan. Kerjaya lakonannya bermula pada 1977, apabila beliau sepatutnya membintangi filem Waja Perkasa arahan Hussein Abu Hassan, namun ia tidak diterbitkan. Kekecewaannya terubatapabila beliau membintangi filem Malam dan Korban Hari Raya arahan Ahmad Mahmud. Beliau ialah antara pelakon terawal terbabit dengan siri drama kepolisan terbitan Yusof Haslam (kini Datuk) iaitu Remang-Remang Kota Raya, Harimau Rimba dan Debu-Debu Kota pada 1980-an.

Beliau kemudiannya meninggalkan Malaysia selama empat tahun pada awal 1990-an kerana mengikut suaminya (Allahyarham) bertugas di Amerika Syarikat. Apabila pulang ke tanah air, Fetty menyaksikan kekosongan yang ditinggalkannya sudah diisi pelakon generasi baru ketika itu seperti Normah Damanhuri, Dian P. Ramlee dan ramai lagi. Beliau sejak itu terus bergiat aktif dalam bidang lakonan menerusi filem dan drama sehingga kematiannya.

Kehidupan peribadi 
Beliau dikurniakan dua anak, Izyani dan Izeti.

Kematian 
Fetty meninggal dunia di Hospital Selayang pada jam 7.30 pagi, 18 November 2021 akibat COVID-19 di usia 70 tahun. Keadaan kesihatan beliau juga merosot apabila buah pinggang dan paru-parunya gagal berfungsi.

Filemografi

Filem

Drama

Telefilem

Rujukan 

Kelahiran 1958
Kematian 2021
Orang Malaysia berketurunan Melayu
Muslim Malaysia
Pelakon wanita Malaysia
Pelakon wanita Malaysia abad ke-20
Pelakon wanita Malaysia abad ke-21
Pelakon televisyen Malaysia
Pelakon filem Malaysia
Kematian akibat pandemik COVID-19 di Malaysia